stanford-oval/wikipedia huggingface dataset:
Iisakki Laati
Teokset > Toimitustöitä

Kansalaiskirja: yleisen kansalaistietouden opasteos; toimittanut Iisakki Laati. Fennia, Helsinki 1944
Oy Lindström ab 1848-1948: Uusi Pesula 1913-1948; kirjottaneet Gunnel Steinby ja Eino Roiha; painoon toim. Iisakki Laati. Lindström, Helsinki 1948
Kuka kukin oli: henkilötietoja 1900-luvulla kuolleista julkisuuden suomalaisista - Who was who in Finland; toim. Iisakki Laati, Ilmari Havu, Yrjö Blomstedt. Otava 1961
artikkeleja Isoon Tietosanakirjaan, Otava 1931–1939.
Teokset > Suomennoksia

Gunnar Landtman: Kant. WSOY 1922
Fr. W. Foerster: Valtiollinen siveys- ja kasvatusoppi: erikoisesti huomioon ottaen Saksan tulevat tehtävät. WSOY 1922
Henri Béraud: Mitä minä näin Moskovassa. Schildt, Helsinki 1926
F. A. Hornibrook: Pidä vatsasi kurissa: kuinka liikalihavuus ja umpitauti voitetaan. WSOY 1935
Wolfgang Heller: Teoreettinen kansantaloustiede. WSOY 1935
Jaakko Vuorela

Jaakko Jalmari Vuorela (2. tammikuuta 1910 Kälviä – 30. tammikuuta 1940 Ruokolahti) oli suomalainen taistelulentäjä, joka menehtyi talvisodassa.
Vuorelan vanhemmat olivat kirkkoherra Jalmari Vuorela ja Edla Jussila. Hän tuli ylioppilaaksi Tampereen lyseosta 1930 ja ryhtyi sotilasuralle. Asevelvollisuutensa Vuorela suoritti 1930-1931, kävi kadettikoulun 1930-1931 ja ylennettiin luutnantiksi 1935. Ohjaaja-tähtääjäkurssin hän suoritti 1932-1933, luutnanttikurssin 1937 ja kapteenikurssin 1939. MeLE:ssä Vuorela palveli vuodesta 1933.
Talvisodassa Vuorela toimi hävittäjälentäjänä Lentolaivue 24:ssa, osallistuen ilmataisteluihin Viipurin läheisyydessä ja Kannaksella. Hänen nimissään olivat laivueen kaksi ensimmäistä voittoa sodassa, 1. joulukuuta 1939 kello 12.05 (Perojoki) ja kello 12.20 (Vammeljärvi), molemmat Fokker D.XXI-koneella alas ammuttuja venäläisiä Tupolev SB-2-pommikoneita. Tammikuun 30. päivänä 1940 Vuorela törmäsi Ruokolahden Kietävän kylässä kovassa sumussa laskeutuessaan puiden latvoihin, kone tuhoutui ja Vuorela sai surmansa.
Jalkapallon Aasian-mestaruuskilpailut 1960

Jalkapallon Aasian-mestaruuskilpailut  pelattiin toista kertaa vuonna 1960. Mestaruuskilpailujen lopputurnaus pelattiin Etelä-Koreassa. Turnaukseen osallistui neljä maata. Ensimmäisen mestaruuden voitti Etelä-Korea.
Sarjataulukko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Etelä-Korea  | 3 |  3  |  0  |  0  |  9  |  1  | +8 | 6 |
|  Israel  | 3 |  2  |  0  |  1  |  6  |  4  | +2 | 4 |
|  Kiinan tasavalta  | 3 |  1  |  0  |  2  |  2  |  2  | 0 | 2 |
|  Etelä-Vietnam  | 3 |  0  |  0  |  3  |  2  |  12  | -10 | 0 |
I’m a Mess

| ”I’m a Mess” Bebe Rexha |
| --- | --- | --- |

Singlen tiedot
 Albumilta: Expectations
 Julkaistu: 15. kesäkuuta 2018
 Formaatti: digitaalinen lataus
 Tuottaja(t): Jussifer, Devon Corey
 Tyylilaji: pop
 Kesto: 03.15
 Levy-yhtiö: Warner Bros. Records
Bebe Rexhan muut singlet
| ”Girls” 2018 | ”I’m a Mess” 2018 | ”Say My Name” 2018 |
I’m a Mess on yhdysvaltalaislaulaja Bebe Rexhan kappale hänen "Expectations"-debyyttistudioalbumiltaan. Sen julkaisi Warner Bros. Records albumin ensimmäisenä singlenä 15. kesäkuuta 2018, jota ennen kappale oli tosin varhaisjulkaistu Yhdysvaltain radiokanavilla. Kappaleen ovat tuottaneet Jussifer ja Devon Corey. Artistin mukaan kappale kertoo epätäydellisyyksien ja epävarmuuksien juhlistamisesta.
Käännös suomeksi
Isabelle Fuhrman

Isabelle Fuhrman vuonna 2010.
Isabelle Fuhrman (s. 25. helmikuuta 1997 Washington, Yhdysvallat) on yhdysvaltalainen näyttelijä. Hän on näytellyt muun muassa Estheriä elokuvassa Ottolapsi ja Clovea elokuvassa Nälkäpeli.
Elämä ja ura

Isabelle Fuhrman vietti lapsuutensa Atlantassa. Hänen vanhempansa ovat Nick Fuhrman ja neuvostoliittolaissyntyinen toimittaja Elina Fuhrman. Hänellä on vanhempi sisko laulaja Madeline Fuhrman.
Fuhrmanin näyttelijänura alkoi seitsemänvuotiaana, kun Cartoon Networkin näyttelijöiden valitsija löysi hänet ja laittoi hänet "Cartoon Fridays" -ohjelmaan. Fuhrman teki suuren elokuvadebyyttinsä vuoden 2007 draamassa Hounddog. Samana vuonna hänet valittiin Ottolapsi-elokuvan päähenkilöksi Peter Sarsgaardin ja Vera Farmigan kanssa. Fuhrmanin esiintyminen Estherinä sai kriitikoilta kehuja: se oli kuulemma "palkintojen arvoinen" ja "yksi lapsinäyttelijöiden ikimuistoisimmista esiintymisistä vuosiin".[lähde? ]
Fuhrmanin muita esiintymisiä ovat roolit Gretchen Dennisinä Aavekuiskaaja-televisiosarjassa, Grace O'Neilinä Lain kourat -televisiosarjan pilottijaksossa sekä erinäiset roolit monissa mainoksissa. Hän on esiintynyt kahdeksassa jaksossa Masters of Sex -draamasarjassa.
Fuhrman on pääroolissa Angie Vanderveerina tulevassa komediatrillerissä Salvation Boulevard.
Filmografia

| Vuosi | Elokuva | Rooli |
| --- | --- | --- |
| 2007 | Hounddog | Grasshopper |
| 2009 | Ottolapsi | Esther |
| 2009 | Maissilapset | (ääni) |
| 2010 | Pleading Guilty | Carrie |
| 2011 | Salvation Boulevard | Angie Vandermeer |
| 2012 | Nälkäpeli  | Clove |
| 2013 | Don't Let Me Go | Michelle |
| 2013 | After Earth | Rayna |
| 2014 | All the Wilderness | Val |
| 2016 | Cell | Alice Waxman |
| 2016 | Dear Eleanor | Max the Wax |
| 2016 | 1 Night | Bea |
| 2018 | Down a Dark Hall | Izzy |
| 2018 | Hellbent | Danni |
Aiheesta muualla

Isabelle Fuhrman Internet Movie Databasessa. (englanniksi)
Isabelle Fuhrman Elonetissä.
Isabelle Fuhrman Twitterissä
Isabelle Fuhrman Facebookissa
Jari Paulamäki

Jari Paulamäki (s. 1964 Oulu) on suomalainen muusikko ja äänittäjä. Hän voitti 14-vuotiaana Rockin Suomen-mestaruuskilpailun 1979 oululaisen Spiders-yhtyeen kanssa. Myöhemmin hän on ollut basistina yhtyeissä Kauko Röyhkä & Narttu, Eve, Liberators, Shadowplay, Michael Monroe ja Balls.
Aiheesta muualla

Jari Paulamäki Internet Movie Databasessa (IMDb.com)
Iso-Haukinen (Jämsä)

| Iso-Haukinen |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°58′50″N, 24°53′34″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kertejoen valuma-alue (35.69)
Laskujoki:  oja Pikku-Haukiseen 
Järvinumero:  35.692.1.003
Mittaustietoja
Pinnankorkeus:  107,4 m  
Rantaviiva:  0,646 km  
Pinta-ala:  2,549 ha  
Saaria:  ei saaria 
 fiIso-Haukinen 
Iso-Haukinen  on Keski-Suomessa Jämsässä Matokulman kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 2,5 hehtaaria ja se on 250 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 650 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kertejoen valuma-alueella (35.69), jonka Kerteselän lähialueeseen (35.692) se kuuluu.
Jargaltulgyn Erdenebat

| Jargaltulgyn Erdenebat> Жаргалтулгын Эрдэнэбат |
| --- | --- |

Mongolian pääministeri
 7. heinäkuuta 2016 – 4. lokakuuta 2017  
Edeltäjä:  Chimediin Saikhanbileg
Seuraaja:  Uhnaagiin Hurelsuh
Henkilötiedot
Syntynyt: 17. kesäkuuta 1973 (ikä 51)
Tiedot
Puolue:  Mongolian kansanpuolue MPP
Jargaltulgyn Erdenebat (mong. Жаргалтулгын Эрдэнэбат; s. 17. kesäkuuta 1973) on mongolialainen poliitikko. Hän toimi Mongolian pääministerinä vuosina 2016–2017.
Mongolian kansanpuoluetta edustava Erdenebat syrjäytettiin epäluottamuslauseella, kun hänen puolueensa oli hävinnyt presidentinvaalit. Häntä syytettiin noin 275 miljoonan euron arvoisten toimilupien myöntämisestä yrityksille, joilla on yhteyksiä Erdenebatin hallituksen ministereihin.
Jeffrey Donovan

| Jeffrey Donovan |
| --- | --- |
 Jeffrey Donovan vuonna 2009.
Henkilötiedot
Syntynyt: 11. toukokuuta 1968 (ikä 56) Amesbury, Massachusetts, Yhdysvallat
Näyttelijä
Aktiivisena:  1995–
Merkittävät roolit:  Michael Westen (Burn Notice)
Aiheesta muualla
IMDb
Elonet
Jeffrey T. Donovan (11. toukokuuta 1968) on yhdysvaltalainen näyttelijä, joka on esiintynyt niin televisiossa, elokuvissa kuin teatterissakin. Donovan tunnetaan parhaiten roolistaan Michael Westeninä yhdysvaltalaisessa televisiosarjassa Burn Notice.
Filmografia

| Vuosi | Elokuva | Rooli | Huomioita |
| --- | --- | --- | --- |
| 1995 | Throwing Down | Pete Gulley |  |
| 1995 | Homicide – pelon kadut | Miles Dell | TV-sarja |
| 1996 | Sleepers – katuvarpuset | Henry Addison |  |
| 1996 | Critical Choices | Randy | TV-sarja |
| 1997 | Millennium | Bobby Webber | TV-sarja |
| 1997 | Vegas vie voiton | hotellityöntekijä |  |
| 1997 | Catherine's Grove | Thomas Mason |  |
| 1997 | Another World | Dwayne 'Popper' Collins | TV-sarja |
| 1997 | Kameleontti | Kyle | TV-sarja |
| 1998 | Witness to the Mob | Agentti #1 | TV-sarja |
| 1998 | Kun aseet vaikenevat | Bobby | TV-sarja |
| 1999 | Spin City | Tom | 2 jaksoa |
| 2000 | The Beat | Brad Ulrich | TV-sarja |
| 2000 | Syötti | Julio |  |
| 2000 | Blair Witch 2 | Jeffrey Patterson |  |
| 2002 | Dot.com – dot.gone | Robert Jennings |  |
| 2002 | Witchblade | Daniel Germaine | TV-sarja |
| 2003 | Final Draft | Pascal |  |
| 2003 | Sam & Joe | Eric |  |
| 2004 | Touching Evil | Dave Creegan | TV-sarja, 12 jaksoa. |
| 2005 | Hitch – Lemmentohtori | Vance Munson |  |
| 2005 | CSI: Miami | Todd Kendrick | TV-sarja, 2 jaksoa |
| 2006 | Enemies |  | TV-sarja |
| 2006 | Come Early Morning | Cal Percell |  |
| 2006 | Threshold | Tri. Julian Sloan | TV-sarja, 2 jaksoa |
| 2006 | Yes, Dear | Fani #2 | TV-sarja |
| 2006 | Believe in Me | Clay Driscoll |  |
| 2006 | Monk | Steve Wagner | TV-sarja, 1 jakso |
| 2006 | Kova laki | Edward Nicodos | TV-sarja, 2 jaksoa |
| 2007 | Yli synkän virran | William Ivers | TV-sarja, 5 jaksoa |
| 2007–2013 | Burn Notice | Michael Westen | TV-sarja, päähenkilö, ohjasi neljännen kauden jakson "Made Man" |
| 2008 | Hindsight | Paul |  |
| 2008 | Changeling – vaihdokas | Kapteeni J.J. Jones |  |
| 2011 | J. Edgar | Robert F. Kennedy |  |
| 2015 | Sicario | Steve Forsing |  |
Huume (albumi)

| H U U M E Euro Crack |
| --- | --- | --- |

Studioalbumin tiedot
 Julkaistu: 28. kesäkuuta 2013
 Formaatti: CD, LP, kasetti, muistitikku, digitaalinen
 Tuottaja(t): RPK
 Tyylilaji: rap, trap, trip hop, horrorcore, grime
 Levy-yhtiö: Fullsteam Records
Muut kannet
 Muistitikun julkaisumuoto
Listasijoitukset
  Suomen virallinen lista: 7.
Julma-Henrin & RPK:n muut julkaisut
| Euro Crack EP 2012 | H U U M E 2013 |   |
Julma-Henrin muut julkaisut
| Euro Crack EP 2012 | H U U M E 2013 | JULMA H 2015 |
RPK:n muut julkaisut
| Fuck Vivaldi 2012 | H U U M E 2013 | Ei 2014 |
Huume on rap-duo Euro Crackin ensimmäinen kokopitkä albumi, joka julkaistiin Fullsteam Recordsin kautta 28. kesäkuuta 2013. Albumin kappaleesta ”Spacedout” julkaistiin musiikkivideo helmikuussa 2013, ja kappaleesta ”Douppiidouppaa” saman vuoden maaliskuussa. Toukokuussa julkaistiin albumin kolmantena näytekappaleena kappale ”Pojatonhuudeilla”, ja kolmas musiikkivideo julkaistiin kesäkuussa kappaleesta ”Kräkkäkränkkä”. Neljäs musiikkivideo julkaistiin joulukuussa 2013 kappaleesta ”Oleniinkuolet”.
Albumi julkaistiin kaiken kaikkiaan viidessä eri formaatissa: CD:nä, vinyylinä, kasettina, muistitikkuna ja digitaalisena julkaisuna, ja nimeensä viitaten sen fyysiset julkaisumuodot julkaistiin minigrip-pussissa. Huume nousi ilmestyttyään Suomen virallisen albumilistan seitsemännelle sijalle ja vietti listalla kahdeksan viikkoa.
Albumin kappale ”Mikskukaa” sisältää samplen Kari Tapiirin kappaleesta ”Miksi kukaan”.
Kappaleet > Nousut

Huume – 3.19
Pojatonhuudeilla – 4.00
Kauppaonauki – 4.20
Kräkkäkänkkä – 3.18
Douppiidouppaa – 3.55
Eurocrackfunk – 3.27  (mukana Aaro DiCosta)
Sanoma – 3.10
Ryöstö – 3.19
Kappaleet > Laskut

Oleniinkuolet – 4.34  (mukana Khid, Ameeba & Lommo)
Kylmämaailma – 4.33  (mukana Kube)
Annalilja – 4.19
Mikskukaa – 4.06  (mukana Kari Tapiiri)
Sydääni – 4.41  (mukana Ameeba)
Spacedout – 3.50
Mustavalo – 4.36
Futuro – 4.37
Arvostelut

Desibeli.net:
Keskisuomalainen: suopea
Nyt.fi:
Redrum-187:
Iso-Haaranen

| Iso-Haaranen |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°35′52″N, 25°16′33″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saarijärven alue (14.61)
Laskujoki:  Välijoki Pieni-Haaraseen 
Järvinumero:  14.616.1.006
Mittaustietoja
Pinnankorkeus:  125,9 m  
Pituus:  2 km  
Leveys:  890 m  
Rantaviiva:  6,837 km  
Pinta-ala:  48,658 ha  
Tilavuus:  0,0015554 km³ 
Keskisyvyys:  3,2 m  
Suurin syvyys:  8,1 m  
Saaria:  ei saaria 
 fiIso-Haaranen 
Iso-Haaranen  on Keski-Suomessa Saarijärvellä  Pajupuron lähellä sijaitseva järvi.
Maantietoa

Järvi on 2,0 kilometriä pitkä, 890 metriä leveä, ja sen pinta-ala on 49 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 1,56 miljoonaa kuutiometriä eli 0,00156 kuutiokilometriä. Sen keskisyvyys on 3,2 metriä ja suurin syvyys on 8,1 metriä. Sen rantaviivan pituus on 6,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Murronjoen alueeseen (14.616) se kuuluu. Järven vedenpinnan korkeus on 125,9 metriä mpy.
Jari Parantainen

Jari Parantainen on suomalainen bisneskirjailija ja luennoija, joka on kirjoittanut useita silloisen Talentumin julkaisemia ammattikirjoja. Hän toimi myös vuosina 1999–2004 Tekniikka & Talous -lehden kolumnistina. Lokakuusta 2007 hän on kirjoittanut blogia Pölli tästä, joka valittiin Digitodayn Blogit kunniaan 2008 -kilpailun ammatti- ja teknologiablogien voittajaksi.
Parantainen valmistui vuonna 1989 diplomi-insinööriksi sähköosastolta Oulussa. Hän on toiminut tuotepäällikkönä, tuotekehittäjänä sekä mainostoimiston ja ohjelmistoyritysten johtotehtävissä. Hänen yrityksensä Noste Oy (1996-) on erikoistunut asiantuntijapalvelujen ja huipputekniikan tuotteistamiseen. Hän pitää eri aiheista luentotilaisuuksia mm. Ratekoulutus Oy:n kautta.
Tuotanto

Sissimarkkinointi (Talentum 2005)
Tuotteistaminen (Talentum 2007)
Tuotteistajan nimiopas (Talentum 2008)
Pölli tästä (Talentum 2008)
Pölli tästä 2 (Talentum 2009)
Gurumarkkinointi (yhdessä Antti Apusen kanssa, Talentum 2011)
Tuotepäällikön pelastuspakkaus (Talentum 2013)
Tuotteistajan Taskuraamattu (Talentum 2014)
Hinnoittelu on helppoa ja hauskaa (Alma Talent 2017)
Jarhoisin kappeli

| Jarhoisin kappeli Jarhois kapell |
| --- | --- |
Kirkkokunta:  Ruotsin kirkko
Hiippakunta:  Luulajan hiippakunta
Seurakunta:  Pajalan seurakunta
Rakentamisvuosi:  1961
Suunnittelija:  Gunnar Angrén
Materiaali:  puu
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Jarhoisin kappeli (ruots. Jarhois kapell) sijaitsee Ruotsin Pajalassa Jarhoisin (Jarhoisten) kylässä. Se on rakennettu vuonna 1961 ja sen on suunnitellut arkkitehti G. Angrén.  Kappeli koostuu kahdesta osasta, matalalla harjakatolla katetusta kokoontumissalista sekä kirkkosalista, jossa on jyrkempi katto, jonka päällä on kattoratsastaja. Kirkon runko on puuta. Julkisivut ovat harmaata puupaneelia ja katto on peltiä.
Indre Mission

| Indre Mission |
| --- | --- |

Perustettu:  1861
Tyyppi:  Kristillinen järjestö
Toimiala:  Herätysliike
Kotipaikka:  Fredericia, Tanska
Toiminta-alue:  Tanska
Puheenjohtaja:  Hans-Ole Bækgaard
Aiheesta muualla
Sivusto
Infobox OKNimi-testi OK: 
Indre Missions Hus, Fredericia
Indre Missionin Bethesda-talo Kööpenhaminassa.
Troldheden lähetystalo.
Indre Mission (lyh. IM, virallisesti Kirkelig Forening for den Indre Mission i Danmark, suom. Sisälähetys) on suurin Tanskan luterilaisen kirkon yhteydessä toimivasta kolmesta herätysliikkeestä. Indre Missionin juuret ovat Tanskan 1860-luvun hengellisissä herätyksissä. Järjestön toiminnassa on mukana noin 32 000–40 000 ihmistä yli 300 paikallisessa yhteydessä. Järjestöllä on yhteensä yli 200 työntekijää, joista yli 100 on palkattomia.
Indre Missionilla on useissa kaupungeissa omia kokoontumistiloja, joita kutsutaan lähetystaloiksi. Kokoontumistiloissa vietetään aikaa toisten kristittyjen kanssa ja opiskellaan Raamattua. Indre Mission tekee työtä muun muassa lasten, nuorten ja maahanmuuttajien parissa. IM järjestää ohjelmaa teini-ikäisille, nuorille, perheille, sinkuille ja muille ihmisryhmille. Indre Mission järjestää vuosittain Konnekt-tapahtuman, joka kerää yhteen 18–30 -vuotiaita nuoria ja nuoria aikuisia. IM:n johtaja Hans-Ole Bækgaardin mukaan järjestössä pyritään pysymään yksinkertaisuudessa ja maanläheisyydessä.
Historia

Vuonna 1853 muodostettiin maallikoiden yhdistys Sjællandissa, jonka tarkoituksena oli rakentaa kasteen liiton ja uskontunnustuksen varaan sekä elvyttää ja todistaa kansankirkon sisällä yhteistyössä sen pastoreiden kanssa. Vapaakirkolliset suuntaukset vaikuttivat kuitenkin pian siihen. Vuonna 1858 järjestö itsenäistyi, kun pastori Christian Frederik Rønne tuli sen puheenjohtajaksi.
Tämän jälkeen järjestöstä tuli kansankirkollinen ja pastorijohtoinen. Vuonna 1861 järjestön nimeksi tuli Kirkelig Forening for Indre Mission i Danmark (lyh. KFIMD), joka säilytti uuden suunnan. Rønne toimi puheenjohtajana vuoteen 1881 asti, mutta todellinen johtaja oli taitava strategi pastori Vilhelm Beck, joka toimi varsinaisena johtajana vuodesta 1881 alkaen.
Yhdistyksestä tuli nopeasti valtakunnallinen liike, joka kasvoi useista herätyksistä, lisääntyneestä kirkollisesta tuesta ja vastaavasta sisäisen organisaation kasvusta. Toimintaa kuvasivat yhteisöjen muodostaminen, lähetystalojen rakentaminen, erityinen lähetyssäätiö, lähetys- ja jalkautumislähetys, lehtien ja kirjojen kustantaminen sekä koulujen ja yhdistysten perustaminen.
Vuoden 1900 jälkeen järjestö oli selkeä vallankäyttäjä, jolla oli elintärkeä merkitys laajojen yhteiskuntakerrosten uskonnolliselle, moraaliselle, sosiaaliselle ja taloudelliselle kohottamiselle yhdessä vauraan keskiluokan kanssa. Järjestölle oli ominaista hurskaus, säästäväisyys ja dynaamisuus. KFIMD:n kannattajat hyväksyivät yhä enemmän kansallisen kirkkojärjestelmän, luopumatta kuitenkaan tavanomaisesta kirkollisesta, kulttuurisesta ja sosiaalisesta konservatiivisuudestaan. Sotien välisenä aikana järjestö kohtasi suuria mullistuksia, mutta säilytti avoimuuden ja lujuuden yhdistelmän ja selviytyi Christian Bartholdyn puheenjohtajakaudella 1934-1959 suhteellisen vahingoittumattomana monista tuon ajan myrskyistä.
Kuten muutkin kirkkokunnat, järjestö on sittemmin kokenut laskusuhdanteita ja taantumia. Järjestö on joutunut käsittelemään sisäisten ryhmittymien välisiä taisteluita, joissa mielipide-erot ovat usein ylittäneet rajat muun muassa yhdistysdemokratian, kulttuurikäsityksen, kaste- ja raamatunkäsitysten, naispappeuden, irtautumissuuntausten ja karismaattisten liikkeiden osalta. KFIMD on edelleen voimakas liike, jolla on monilla alueilla maallikoiden vahva tuki.
Suhde Tanskan kansankirkkoon

Asema Tanskan kansankirkon herätysliikkeenä aiheutti alusta alkaen ristiriitoja. Yhtäältä KFIMD on katsonut työnsä kuuluvan kirkon piiriin, mutta toisaalta sitä ei voitu pitää kristillisenä kirkkokuntana, koska sillä oli paljon "epäuskoisia" jäseniä. Kahtiajakautuminen vastasi sisäistä ristiriitaa pietistisen, kirkkokriittisen siiven ja maltillisemman, kansankirkollisen siiven välillä. Johtokunta on hyväksynyt suuret erot ajattelussa ja työmenetelmissä niin kauan kuin yhteinen päämäärä on säilynyt, mutta tuloksena oli jatkuvaa painostusta molemmilta puolilta. Samaan aikaan johtokunnan oli taattava liikkumisvapaus kirkollisille viranomaisille ja papistolle, jotka halusivat KFIMD:n integroituvan täysin kansankirkon riveihin.
Järjestö vältteli virallisia toimia ja sai haltuunsa Kööpenhaminan sisäisen lähetysjärjestön, joka oli enemmän kirkkoon suuntautunut. Maaseutulähetyksessä sen sijaan hyödynnettiin kristillisiä humanitaarisia laitoksia ja hyväntekeväisyysjärjestöjä. Erityisesti Kööpenhaminan kirkkosäätiön tuen ansiosta KFIMD pystyi hallitsemaan Kööpenhaminan kirkollista elämää vuosikymmeniä.
15. kesäkuuta 2013 sen johtaja allekirjoitti yhdessä seitsemän muun tanskalaisen luterilaisen järjestön johtajan kanssa julkilausuman, jossa kehotettiin olemaan käyttämättä julistajina niitä pappeja ja piispoja, jotka tukivat uutta avioliittokäsitystä. Tällä viitattiin samaa sukupuolta olevien avioliiton hyväksyntään, mikä tapahtui kirkossa valtion päätöksellä vuonna 2012. Julkilausuman mukaan uusi vihkikaava ei ollut sovitettavissa yhteen kristillisen avioliittokäsityksen kanssa. Julkilausumassa korostettiin myös näiden järjestöjen keskinäisen yhteistyön tärkeyttä riippumatta siitä valitsevatko ne toiminnan kansankirkon ulkopuolella vai edelleen sen sisällä.
Puheenjohtajat

C.F. Rønne 1861-1881
Vilhelm Beck 1881-1901
Frederik Zeuthen 1901-1915
Carl Moe 1915-1927
Vilhelm Kristian Kold 1927-1932
Peter Johannes Munch 1932-1935
Christian Bartholdy 1934–1959
Lauritz Peter Jensen 1959-1960
Kristian Friis 1961-1979
John Ørum Jørgensen 1979-1985
Verner Andersen 1985-1987
Karl Lindhardt Jensen 1987-1998
Christian Poulsen 1998-2006
Anders Dalgaard 2006-2011
Hans-Ole Bækgaard 2011-
Aiheesta muualla

Järjestön verkkosivut (tanskaksi)
Jamie O’Hara

| 0 | 1 | 2 |
| --- | --- | --- |

Henkilötiedot
Syntymäaika: 25. syyskuuta 1986 (ikä 38)
Syntymäpaikka: 
Pelipaikka: keskikenttäpelaaja
Seura
Seura:  Tottenham Hotspur
Pelinumero: 24
Junioriseurat
2003-: Tottenham Hotspur
Seurat
| Vuodet | Seura | O (M) |
| 2005–2006 2006– 2007-2008 2009- | → Chesterfield (laina)   Tottenham Hotspur → Millwall FC (laina) →Portsmouth (laina) | 19 (5) 32 (2) 14 (2) |
Maajoukkue
|  ????-???? ????-???? ????-???? 2007- |  Englanti alle 16-v. Englanti alle 17-v. Englanti alle 18-v.  Englanti alle 21-v. |  ? (?) ? (?) ? (?) ? (?) |
 Seurajoukkueuran tilastot kattavat vain kansalliset sarjat, päivitetty 9. heinäkuuta 2009.
Jamie O'Hara (s. 25. syyskuuta 1986) on englantilainen jalkapalloilija. Hän on pelipaikaltaan keskikenttäpelaaja.
O'Hara murtautui Tottenhamin edustusjoukkueeseen joulukuussa 2007. Kausi 2007-08 oli unelmien kausi O'Haralle, joka oli liittynyt Tottenhamin nuorisoakatemiaan vuonna 2003. Hän esiintyi 25 kertaa yhteensä kaikki kilpailut mukaan laskettuna. Kauden aikana hän nousi myös Englannin alle 21-vuotiaiden maajoukkueeseen. Kauden päätteeksi O'Hara valittiin seuran vuoden nuoreksi pelaajaksi. Kausi oli myös Tottenhamille onnistunut, sillä seura voitti Englannin liigacupin kauden aikana.
O'Hara jatkoi kehitystään kaudella 2008-09 pelaamalla 28:ssa ottelussa ja tekemällä 4 maalia. Tottenhamin kauden huipennuksessa Englannin liigacupin finaalissa, Wembleyllä, O'Hara epäonnistui rangaistuspotkussa Manchester Unitedia vastaan. Tottenham hävesi finaalin lopulta.
Ura maajoukkueessa

Poikien tasolla maajoukkueessa Jamie O'Hara on edustanut Englannin alle 16-vuotiaita, alle 17-vuotiaita ja alle 18-vuotiaita. Nuorten tasolla O'Hara on edustanut Englannin alle 21-vuotiaiden jalkapallomaajoukkuetta. Hän ei ollut kuitenkaan mukana Jalkapallon alle 21-vuotiaiden Euroopan-mestaruuskilpailuissa 2009, vaikka olisi ollut vielä edustuskelpoinen ikänsä puolesta.
Aiheesta muualla

O'Haran profiili Tottenhamin virallisilla verkkosivuilla (englanniksi)
Jari-Erik Nurmi

Jari-Erik Nurmi (11. lokakuuta 1956 Pori – 9. lokakuuta 2017 Jyväskylä) oli Jyväskylän yliopiston psykologian professori. Nurmi oli assistentti Turun yliopistossa vuosina 1980–1984 ja Helsingin yliopistossa vuosina 1984–1990, Suomen akatemian nuori tutkija vuosina 1990–1996, ja vuodesta 1996 hän oli Jyväskylän yliopiston psykologian professori kuolemaansa asti Hän väitteli filosofian tohtoriksi vuonna 1995. Vuodesta 2005 Nurmi oli Örebron yliopiston kunniatohtori. Hänen tutkimusalojaan olivat motivaatio ja oppiminen sekä motivaatio elämän siirtymävaiheissa. Hän johti Jyväskylän yliopistossa toimivaa vuonna 2006 perustettua Suomen Akatemian Oppimisen ja motivaation huippututkimusyksikköä. Nurmi kirjoitti sekä yksin että muiden kanssa lukuisia psykologiaa käsitteleviä kirjoja. Nurmella on kolme lasta.[lähde? ]